**LĒMUMS**

Liepājā

|  |  |
| --- | --- |
| 2022.gada 10.novembrī | Nr.401/15  (prot. Nr.15, 15.§) |

Par lokālplānojuma redakcijas un vides

pārskata projekta nodošanu publiskajai

apspriešanai un atzinumu saņemšanai

Pamatojoties uz Teritorijas attīstības plānošanas likuma 12.panta trešo daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 82. un 83.punktu, Liepājas valstspilsētas un Dienvidkurzemes novada ilgtspējīgas attīstības stratēģija līdz 2035.gadam, izskatot lokālplānojuma izstrādātāja sabiedrības ar ierobežotu atbildību “Grupa93” 2022.gada 5.oktobrī iesniegto lokālplānojuma redakciju, kas groza Liepājas pilsētas teritorijas plānojumu zemesgabalam Klaipēdas ielā 138, Liepājā, lokālplānojuma izstrādes vadītāja Arvīda Vitāla ziņojumu par izstrādāto lokālplānojuma redakciju un Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Nodot lokālplānojuma “Lokālplānojums, kas groza Liepājas pilsētas teritorijas plānojumu zemesgabalam Klaipēdas ielā 138, Liepājā” redakciju un vides pārskata projektu publiskajai apspriešanai un institūciju atzinumu saņemšanai.

2. Noteikt publiskās apspriešanas termiņu četras nedēļas.

3. Apstiprināt Liepājas pilsētas pašvaldības iestādes “Liepājas pilsētas būvvalde” vadītāja Arvīda Vitāla vietā par lokālplānojuma izstrādes vadītāju Pilsētas arhitektu Uģi Kauguru.

4. Uzdot lokālplānojuma izstrādes vadītājam piecu darba dienu laikā pēc šī lēmuma spēkā stāšanās, ievietot to Liepājas valstspilsētas pašvaldības tīmekļa vietnē un Teritorijas attīstības plānošanas informācijas sistēmā.

5. Paziņojumu par publisko apspriešanu ievietot Teritorijas attīstības plānošanas informācijas sistēmā, pašvaldības tīmekļa vietnē un publicēt paziņojumu vietējā laikrakstā.

6. Liepājas pilsētas pašvaldības iestādes “Liepājas pilsētas būvvalde” vadītājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Finanšu pārvaldei, Izpilddirektora birojam, Liepājas pilsētas būvvaldei, Nekustamā īpašuma pārvaldei, SIA “Grupa93” | |